Atlantis, The Palm ni hoteli iliyomo Palm Jumeirah mjini Dubai. Hoteli hii inamilikiwa na washirika wawili: Kerzner International Limited na Istithmar PSJC. Ilifunguliwa tarehe 24 Septemba 2008. Hoteli hii inafanana na Atlantis, Paradise Island mjini Nassau, Bahamas. Hoteli hii ina minara miwili inayounganishwa kwa daraja, pamoja na jumla ya vyumba 1539. Kuna stesheni mbili za Palm Jumeirah Monorail zinazounganisha hoteli hii na sehemu kuu ya visiwa vya Palm Jumeirah. Tarehe 2 Septemba 2008, moto uliwaka kwenye ukumbi wa hoteli iliyokuwa karibu kumalizika kujengwa, saa 7:20 asubuhi na ikazimwa masaa matatu baadaye. Hakuna mtu aliyejeruhiwa katika moto huo, iliyosemekana kuanzishwa na wafanyakazi waliokuwa wakifanya shughuli za kuchoma vyuma au kwa sababu ya tatizo la umeme. Ingawa dari la ukumbi uliharibika na upande wa nje ya hoteli uliharibika kutokana na moshi, hoteli hii ilifunguliwa tarehe iliyopangwa - 24 Septemba. Hoteli hii ya nyota sabaina vivutio kama mahali pa kutizama wanyama wa baharini panapoitwa Aquaventure (iliyo na upana wa mita 160,000), ukumbi wa mkutano na 20,000 square feet (1,900 m2) nafasi ya rejareja. Hoteli hii pia ina Dolphin Bay (45,000 mita mraba) ambapo wageni wanaweza kuogelea na kucheza na samaki hawa.